**H O T Ă R Â R E**

**privind aprobarea unor măsuri referitoare la organizarea și funcționarea societății** **Pază și Protecție Cluj S.R.L.**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 144 din 17.09.2021 privind aprobarea unor măsuri referitoare la organizarea și funcționarea societății Pază și Protecție Cluj S.R.L., propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 32316/2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 32471/2021 şi Avizul cu nr. 32316 din 23.09.2021 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerareprevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (2) lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 2009-2042 din Legea privind Codul civil nr. 287/2009, republicată, cu modificările și completările ulterioare;
* art. 3 alin. 2 lit.b) coroborate cu art. 29 alin. 1 din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
* Hotărârii Consiliului Județean Cluj nr. 219/2017 privind numirea administratorului societății Pază și Protecție Cluj S.R.L.;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Seconstatată încetarea Contractului de mandat nr. 29449/17.10.2017 încheiat cu administratorul societății Pază și Protecție Cluj, doamna Habala Orieta Maria, urmare expirării duratei pentru care a fost încheiat, respectiv cu data de 16.10.2021.

**(2)** Se constată vacantarea postului de administrator al societății Pază și Protecție Cluj S.R.L. conform prevederilor alin. (1).

**Art. 2.(1)** Se numește în calitate de administrator provizoriu al societății Pază și Protecție Cluj S.R.L. doamna Habala Orieta Maria, pe o perioadă de 4 luni, începând cu data de 17.10.2021, dar nu mai târziu de data finalizării procedurii de selecție.

**(2)** Persoana nominalizată la alin. (1) încheie cu Consiliul Județean Cluj un contract de mandat, conform modelului-cadru cuprins în **anexa** care face parte integrantă din prezenta hotărâre.

**(3)** Se mandatează domnul Alin Tișe –Președintele Consiliului Județean Cluj- să semneze, în numele și pentru Consiliul Județean Cluj, contractul de mandat precizat la alin. (2).

**Art. 3.(**1) Se stabilește cuantumul indemnizației lunare fixe pentru remunerația administratorului societății Pază și Protecție Cluj S.R.L. la nivelul salariului de bază brut a funcției contractuale de șef serviciu din cadrul aparatului de specialitate al Consiliului Județean Cluj.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanțe, Resurse Umane și societatea Pază și Protecție Cluj S.R.L.

**Art. 5.** Prezenta hotărâre se comunică Direcţiei Generale Buget-Finanțe, Resurse Umane; societății Pază și Protecție Cluj S.R.L.; doamnei Habala Orieta Maria, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 144 din 30 septembrie 2021**

*Prezenta hotărâre a fost adoptată cu 26 de voturi “pentru”, fiind astfel respectate prevederile legale privind majoritatea de voturi necesară.*